અમેરિકી હવામાન વિભાગની લેટેસ્ટ અપડેટ અનુસાર આ વાવાઝોડુ મંગળવારે સાંજે ઉત્તરી કેરોલાઈનાથી લગભગ 1,000 કિલોમીટર દૂર હતુ. આ અપડેટમાં કહેવામાં આવ્યુ છે કે ફ્લોરેન્સ વાવાઝોડુ લગભગ 28 કિલોમીટર પ્રતિ કલાકની ઝડપે ઉત્તર-પશ્ચિમ તરફ આગળ વધી રહ્યુ છે અને બુધવારે તે વધુ મજબૂત થવાની સંભાવના છે. જો કે હવામાન વિભાગના અધિકારીઓનું એ પણ અનુમાન છે કે ફ્લોરેન્સ વાવાઝોડુ ગુરુવારે થોડુ નબળુ પડી શકે છે પરંતુ જમીન સાથે ટકરાયા બાદ તે એક ખૂબ જ ખતરનાક વાવાઝોડુ હશે.